Jelasin soal Tari Galombang  dalam bahasa minangkabau dong

Tari Galombang adolah suatu jenis tarian nan dimainkan labiah untuak upacara dalam tradisi adaik maupun majlis perkawinan daripado parmainan atau patunjuakkan biaso. Pado tarian ko dimainkan sakitar puluhan laki-laki nan tabagi duo kalompok, dimano masiang-masiang kalompok ko saakan-akan marupoan rombongan pengawal. Jiko rombongan tamu utamo maupun tuan rumah nan maadoan pajamuan tibo akan didahului dek panari galombang ko, nan malangkah bagaikan pamain silek. Satiok mambuek langkah maju, panari ko batapuak tangan, sahinggo gerakan panari ko kadang bantuak duo pasukan nan ka baparang.

Namo galombang pado tari ko diambiak dari gerakan lincah tubuah panari nyo sarupo gerakan gelombang lauik. Disampiang itu, gerakan tangan jo kaki nyo sarupo jo urang basilek. Tari galombang kini alah dikreasikan, digabuang jo tari pasambahan. Pado mulonyo tari galombang ko diiringi jo teriakan sajo, tapi kini alah diiringi jo musik-musik dari alat musik tradisional minangkabau, bantuak talempong, gandang, pupuik batang padi, dan alat musik lainnyo.